# Ι Δ Ι Ω Τ Ι Κ Ο Σ Υ Μ Φ Ω Ν Η Τ Ι Κ Ο

Σήμερα, ……**/……./ 202…** οι παρακάτω συμβαλλόμενοι:

**α)** **………………………………………..……………………………………………………….... νόμιμος εκπρόσωπος της εταιρείας με την επωνυμία ……………..…………………………………………………………………………...……………..**

καλούμενος του λοιπού χάριν συντομίας **«ΠΑΡΟΧΟΣ»,** με την ιδιότητα που παρίσταται και ενεργεί εν προκειμένω στα πλαίσια του Προγράμματος Επιδότησης Διακοπών Εργαζομένων, Ανέργων και των οικογενειών αυτών με Επιταγή Κοινωνικού Τουρισμού έτους **2025-2026** της ΔΗΜΟΣΙΑΣ ΥΠΗΡΕΣΙΑΣ ΑΠΑΣΧΟΛΗΣΗΣ (Δ.ΥΠ.Α.) και

**β)…………………………..…………………………………………………………………….……………………………………………………….. κάτοικος……..…………………………………………………………………………….……………...…………………………………. ή**

**β) …………….…...………………………………………………………… γονέας των ωφελουμένων σύζυγος /ενήλικος ωφελούμενος του δικαιούχου καλούμενος του λοιπού χάριν συντομίας ΕΞΟΥΣΙΟΔΟΤΟΥΜΕΝΟΣ» δυνάμει νόμιμης εξουσιοδοτήσεως από τον ……………………..………….…………………………………….………….…… - ΔΙΚΑΙΟΥΧΟ (η οποία αναρτάται από τον πάροχο στο ΟΠΣ της Δ.ΥΠ.Α.), κατοίκου …………………………….**

**δηλώνουν, συμφωνούν και συναποδέχονται τα ακόλουθα:**

**Ά ρ θ ρ ο 1ο**

Ο **«ΠΑΡΟΧΟΣ»** έχει την νομή, κατοχή και εκμετάλλευση της παρακάτω τουριστικής μονάδας,

-------------------------------------------------------------------------------------------------------------------------------------------

κείμενης στην Περιφερειακή Ενότητα …………………………………………….., περιοχή--------------------------------------

δυναμικότητος κλινών ………………….………………… , Κατηγορίας ……………..…………………..

μη ευρισκομένης σε απόσταση μικρότερη των 20 χλμ από την μόνιμη κατοικία του δικαιούχου/ εντασσομένης στις εξαιρέσεις της παρ. 3α του 6.1 Κεφαλαίου του 6ου Μέρους της Δημόσιας Πρόσκλησης με **αριθμ.7/2025**.

Ο **ΠΑΡΟΧΟΣ** δηλώνει ότι νομίμως συμμετέχει στο ΠρόγραμμαΕπιδότησης Διακοπών με Επιταγή Κοινωνικού Τουρισμού έτους 2025-26 της Δ.ΥΠ.Α., έχει ενταχθεί στο Μητρώο Παρόχων της Δ.ΥΠ.Α., έχει λάβει γνώση και έχει αποδεχτεί όλους τους όρους της **αριθμ. 7/2025 Δημόσιας Πρόσκλησης** για τη συμμετοχή του στο Πρόγραμμα αυτό.

Ο **ΔΙΚΑΙΟΥΧΟΣ/ΕΞΟΥΣΙΟΔΟΤΟΥΜΕΝΟΣ** δηλώνει ότι έχει λάβει γνώση και έχει αποδεχτεί όλους τους όρους της αριθμ.**7/2025** Δημόσιας Πρόσκλησης του Προγράμματος Επιδότησης Διακοπών με Επιταγή Κοινωνικού Τουρισμού έτους 2025-26 της Δ.ΥΠ.Α.

**Ά ρ θ ρ ο 2ο**

**ΩΦΕΛΟΥΜΕΝΑ ΜΕΛΗ - ΧΡΟΝΙΚΗ ΠΕΡΙΟΔΟΣ ΠΑΡΑΜΟΝΗΣ - ΕΝΕΡΓΟΠΟΙΗΣΗ ΕΠΙΤΑΓΗΣ ΚΟΙΝΩΝΙΚΟΥ ΤΟΥΡΙΣΜΟΥ -**

**1. Τα ωφελούμενα μέλη του δικαιούχου, τα οποία θα διαμείνουν στο κατάλυμα μαζί με τον δικαιούχο / δυνάμει της εξουσιοδότησης του δικαιούχου,** έχουν συμπεριληφθεί στο Μητρώο Δικαιούχων – Ωφελουμένων με Αριθμούς Επιταγής και είναι τα εξής :

1. ………………………………….- ΑΜΚΑ ……….………- Αρ. Επιταγής ………………………………………..……………..…………………

2. ………………………………….- ΑΜΚΑ ……….………- Αρ. Επιταγής ………………………………………..……………..…………………

3. ………………………………….- ΑΜΚΑ ……….………- Αρ. Επιταγής ………………………………………..……………..…………………

4. ………………………………….- ΑΜΚΑ ……….………- Αρ. Επιταγής ………………………………………..……………..…………………

Οι δικαιούχοι/εξουσιοδοτούμενοι υποχρεούνται κατά την άφιξη στο τουριστικό κατάλυμα να γνωστοποιήσουν στον πάροχο τους αριθμούς των επιταγών τους και των ωφελουμένων εκείνων με τους οποίους πραγματοποιούν κοινές διακοπές και να προσκομίσουν φωτοαντίγραφο εγγράφου ταυτοπροσωπίας των ιδίων και των ωφελουμένων τους (ταυτότητα, βεβαίωση ταυτοπροσωπίας ανηλίκου κ.ο.κ.).

**2. Ο ΠΑΡΟΧΟΣ υποχρεούται** να προσφέρειστον **ΔΙΚΑΙΟΥΧΟ** και στα ωφελούμενα μέλη της ανωτέρω παραγράφου υπηρεσίες διαμονής στο κατάλυμά του διάρκειας ………………. ( ….. ) ημερών - ……….(…..) διανυκτερεύσεων και συγκεκριμένα για το χρονικό διάστημα από …./…./….. έως …./…./….... Το/Τα δωμάτιο/α που θα διατεθούν για τον σκοπό αυτό είναι…….…(αριθμός)………………..(μονόκλινο/α, δίκλινο/α, τρίκλινο/α, τετράκλινο/α) με ατομικό/κεντρικό σύστημα ψύξης/θέρμανσης (ανάλογα με την περίοδο λειτουργίας τους), ιδιωτικό λουτρό, ψυγείο και τηλεόραση.

Συμφωνείται η προσθήκη μιας (1) και μόνο κλίνης στα δωμάτια με αριθμό …………..: **ΝΑΙ - ΟΧΙ**

**3.** To κατάλυμα νομιμοποιείται να προσφέρει πρωινό: **ΝΑΙ - ΟΧΙ**

 Ο **ΔΙΚΑΙΟΥΧΟΣ/Ο ΩΦΕΛΟΥΜΕΝΟΣ** επιθυμεί να λαμβάνει πρωινό : **ΝΑΙ - ΟΧΙ**

**4.** Εφόσον το κατάλυμα προσφέρει πρωινό, η δε παροχή συμφωνήθηκε στην ανωτέρω παράγραφο, ο δικαιούχος θα καταβάλλει ολόκληρη τη συμμετοχή με την οποία επιβαρύνεται, ανεξαρτήτως από το αν αυτός και οι ωφελούμενοί του λάβουν ή όχι πρωινό, **με εξαίρεση τα καταλύματα των νήσων Λέσβου, Λέρου, Χίου, Κω, Σάμου, Ρόδου, των Δήμων Ιστιαίας-Αιδηψού και Μαντουδίου-Λίμνης-Αγίας Άννας της ΠΕ Ευβοίας καθώς των ΠΕ Μαγνησίας, Καρδίτσας , Λάρισας, Τρικάλων και Έβρου, όπου η παροχή του πρωινού έχει ενσωματωθεί στην επιδότηση.**

**5. Ο ΔΙΚΑΙΟΥΧΟΣ/ΩΦΕΛΟΥΜΕΝΟΣ** υποχρεούταινα ανταλλάξει τις παρασχεθείσες υπηρεσίες διαμονής με την οικονομική αξία που ενσωματώνει η Επιταγή Κοινωνικού Τουρισμού, την οποία έχει στην κατοχή του αυτός και τα ωφελούμενα μέλη της παρ. 1 του παρόντος και η οποία είναι ανάλογη με τον τύπο και την κατηγορία του τουριστικού καταλύματος, τον αριθμό των ωφελουμένων μελών αυτού και τον αριθμό των διανυκτερεύσεων που θα πραγματοποιηθούν. Η Επιταγή ενεργοποιείται με την υπογραφή της παρούσης και δεν έχει χρησιμοποιηθεί ξανά στο παρελθόν.

**Ά ρ θ ρ ο 3ο**

**ΙΔΙΩΤΙΚΗ ΟΙΚΟΝΟΜΙΚΗ ΣΥΜΜΕΤΟΧΗ**

**Α) Μόνο για τα καταλύματα των νήσων Λέσβου, Λέρου, Χίου, Κω, Σάμου, Ρόδου, των Δήμων Ιστιαίας-Αιδηψού και Μαντουδίου-Λίμνης-Αγίας Άννας της ΠΕ Ευβοίας καθώς των ΠΕ Μαγνησίας, Καρδίτσας , Λάρισας, Τρικάλων και Έβρου**

Η ιδιωτική συμμετοχή είναι μηδενική (τυχόν αξίωση του παρόχου για καταβολή ποσού ιδιωτικής συμμετοχής απαιτεί λόγο μη καταβολής της επιδότησης).

**Β) Για τα λοιπά καταλύματα :**

Η τιμή συμμετοχής ανά δικαιούχο/ωφελούμενο του άρθρου 2 της παρούσας ανέρχεται **ημερησίως** στο ποσό των ………………………… και δεν υπερβαίνει τα συγκεκριμένα ανώτατα όρια που αποτυπώνονται στον **Πίνακα 4** της Δημόσιας Πρόσκλησης **7/2025** **«Ανώτατα Ποσά Ιδιωτικής Συμμετοχής»,** στις στήλες με/χωρίς πρωινό, σύμφωνα με την κατηγορία του καταλύματος.

**Γ) Για όλα τα καταλύματα:**

Η διάθεση ατομικού/ κεντρικού συστήματος ψύξης/θέρμανσης (ανάλογα με την περίοδο λειτουργίας τους), ιδιωτικού λουτρού, ψυγείου και τηλεόρασης γίνεται **αδαπάνως** για τους δικαιούχους/ωφελούμενους και τον Οργανισμό.

**ΑΡΘΡΟ 4ο**

**ΠΡΟΩΡΗ ΑΝΑΧΩΡΗΣΗ ΔΙΚΑΙΟΥΧΟΥ/ΕΞΟΥΣΙΟΔΟΤΟΥΜΕΝΟΥ**

Στην περίπτωση που μετά την υπογραφή της σύμβασης δικαιούχος/εξουσιοδοτούμενος θελήσει για οποιονδήποτε λόγο νααναχωρήσει από το κατάλυμα **πριν από την προβλεπόμενη στη σύμβαση ημερομηνία,** δηλαδή πριν να πραγματοποιήσει τον αριθμό των διανυκτερεύσεων που έχει συμφωνήσει με τον πάροχο:

* Ο δικαιούχος/εξουσιοδοτούμενος υποβάλλει πριν από την αναχώρησή του τόσο στον πάροχο όσο και στην υπηρεσία (ΚΠΑ2) της Δ.ΥΠ.Α., όπου ανήκει, **ηλεκτρονικά** Υπεύθυνη Δήλωση θεωρημένη για το γνήσιο της υπογραφής ή εκδοθείσα από την ψηφιακή πύλη του Δημοσίου [www.gov.gr](http://www.gov.gr/) με την ημερομηνία πρόωρης αναχώρησης. Σε περίπτωση αδυναμίας πραγματοποίησης της διαδικασίας ηλεκτρονικά, ο δικαιούχος/ εξουσιοδοτούμενος μπορεί να καταθέσει την ΥΔ σε οποιοδήποτε ΚΠΑ2 της Δ.ΥΠ.Α. έως την 1η εργάσιμη ημέρα μετά την αναχώρησή του.
* Ο πάροχος μέσω των ηλεκτρονικών υπηρεσιών του ιστότοπου της Δ.ΥΠ.Α. και πριν από την αναχώρηση του δικαιούχου/εξουσιοδοτούμενου (check out) ή ταυτόχρονα με αυτήν, ενημερώνει για την ημερομηνία πρόωρης αναχώρησης, διαβιβάζοντας ηλεκτρονικά και αντίγραφο της Υπεύθυνης Δήλωσης που του κατέθεσε ο δικαιούχος. Σε περίπτωση μη υποβολής στον πάροχο της Υπεύθυνης Δήλωσης από τον δικαιούχο, ο πάροχος επισυνάπτει δική του Υπεύθυνη Δήλωση για την ημερομηνία πρόωρης αναχώρησης με αναφορά στον λόγο για τη μη επισύναψη της Υπεύθυνης Δήλωσης του δικαιούχου.
* Ο δικαιούχος/εξουσιοδοτούμενος οφείλει να καταβάλει στον πάροχο το ποσό που αναλογεί στην συμμετοχή του για τις ισάριθμες μέρες παραμονής του στη μονάδα καθώς και
* **για τις περιπτώσεις που προβλέπεται και έχει συμφωνηθεί ιδιωτική συμμετοχή :** το ήμισυ του ποσού που αντιστοιχεί στην ιδιωτική συμμετοχή και στην επιδότηση που θα καταβαλλόταν για τις ημέρες της κράτησης κατά τις οποίες το δωμάτιο δεν χρησιμοποιήθηκε
* **για τις περιπτώσεις που δεν προβλέπεται ή δεν έχει συμφωνηθεί ιδιωτική συμμετοχή:** το ήμισυ του ποσού που αντιστοιχεί στην επιδότηση που θα καταβαλλόταν για τις ημέρες της κράτησης κατά τις οποίες το δωμάτιο δεν χρησιμοποιήθηκε

Μη άμεση ηλεκτρονική ενημέρωση για την πρόωρη αναχώρηση του δικαιούχου/εξουσιοδοτούμενου δικαιολογείται μόνο στην περίπτωση **αποδεδειγμένου τεχνικού προβλήματος**. Σε τέτοια περίπτωση ο πάροχος οφείλει:

* να ενημερώσει άμεσα με την αναχώρηση του δικαιούχου/εξουσιοδοτούμενου την Υπηρεσία με ηλεκτρονικό ταχυδρομείο για την πρόωρη αναχώρηση, συμπληρώνοντας το ειδικό έντυπο πρόωρης αναχώρησης που υπάρχει αναρτημένο στον ιστότοπο της Δ.ΥΠ.Α., αναφέροντας και το τεχνικό πρόβλημα που αντιμετώπισε με την αποκατάσταση του τεχνικού προβλήματος να ενημερώσει την ηλεκτρονική εφαρμογή για την αναχώρηση του δικαιούχου/εξουσιοδοτούμενου **σε συνεργασία με την αρμόδια υπηρεσία και τη Δ/νση Ψηφιακής Διακυβέρνησης.**

Αν από έλεγχο διαπιστωθεί ότι ο πάροχος δεν προέβη στις ως άνω ενέργειες, δεν θα εισπράξει την επιδότηση που αντιστοιχεί στη συγκεκριμένη επιταγή με απόφαση του Προϊσταμένου της Υπηρεσίας. Αν διαπιστωθεί ότι ο δικαιούχος/εξουσιοδοτούμενος δεν προέβη στην κατάθεση Υπεύθυνης Δήλωσης πρόωρης αναχώρησης, επιβάλλονται οι κυρώσεις του 10ου Μέρους της Πρόσκλησης με αριθμ.**7/2025**.

**Ά ρ θ ρ ο 5ο**

**ΚΥΡΩΣΕΙΣ**

**1.** Σε περίπτωση που ο δικαιούχος δεν κάνει χρήση του συνόλου των επιταγών των ωφελούμενων μελών του αποκλείεται από τη συμμετοχή του στο Πρόγραμμα των δύο (2) επόμενων περιόδων (εξαιρούνται όσοι συμμετέχουν στο πρόγραμμα με την ιδιότητα ΑμεΑ ή δηλώνουν στην αίτησή τους ωφελούμενο μέλος ή ανήλικο τέκνο με αναπηρία σε ποσοστό 50% και άνω).

**2.** Σε περίπτωση που από έλεγχο της αρμόδιας Υπηρεσίας της Δ.ΥΠ.Α. ή έγγραφη τεκμηριωμένη καταγγελία αποδεικνύεται οποιαδήποτε παράβαση των όρων της Πρόσκλησης από δικαιούχο ή πάροχο, το Δ.Σ. της Δ.ΥΠ.Α., εφαρμόζοντας την αρχή της αναλογικότητας και λαμβάνοντας υπόψιν τη σοβαρότητα του παραπτώματος αποφασίζει την επιβολή κύρωσης και το είδος αυτής που μπορεί να είναι :

* η διακοπή/μη χορήγηση της επιδότησης ή και
* αποκλεισμός από τη συμμετοχή στο Πρόγραμμα για συγκεκριμένο αριθμό ετών ή και
* η επιβολή διοικητικού προστίμου ως εξής :
* **για δικαιούχους** : από το διπλάσιο της συνολικής αξίας των επιταγών του δικαιούχου/ωφελουμένων που έχει στην κατοχή του έως 500€ (σε περίπτωση που δεν έχει γίνει χρήση των επιταγών, η συνολική αξία τους υπολογίζεται με βάση τις τιμές επιδότησης που αντιστοιχούν σε ξενοδοχεία 3 αστέρων, χωρίς πρωινό για 6 διανυκτερεύσεις).
* **για παρόχους** : από το δεκαπλάσιο της συνολικής αξίας κάθε επιταγής για την οποία σημειώνεται παράβαση και έως 10.000€ .

**3**. Στην περίπτωση που η Επιταγή Κοινωνικού Τουρισμού - Ακτοπλοϊκής Μετακίνησης δεν συσχετίζεται τοπικά ή και χρονικά με την Επιταγή Κοινωνικού Τουρισμού Διαμονής σε Τουριστικά Καταλύματα, ο δικαιούχος οφείλει να επιστρέψει στην ΔΥΠΑ το ποσό της επιδότησης που καταβάλλεται στον Πάροχο Ακτοπλοϊκών Εισιτηρίων, με απόφαση του Δ.Σ. της ΔΥΠΑ ή του αρμόδιου οργάνου που αυτό ορίζει.

Ποσά που καταβλήθηκαν σε παρόχους για την επιδότηση ανοικείως λαβόντων την παροχή αναζητούνται ως αχρεωστήτως καταληθέντα από τους κατόχους των επιταγών.

**Ά ρ θ ρ ο 6ο**

Τα συμβαλλόμενα μέρη δηλώνουν ότι έχουν πλήρη γνώση της Δημόσιας Πρόσκλησης με αρ. **7/2025** για συμμετοχή στο Πρόγραμμα Επιδότησης Διακοπών με Επιταγή Κοινωνικού Τουρισμού έτους 2025-26 της Δ.ΥΠ.Α., καθ’ όλα αυτής τα σημεία, είτε γίνεται μνεία αυτών ή όχι στο παρόν συμφωνητικό και τα αποδέχονται ανεπιφύλακτα.

Σε πιστοποίηση των ανωτέρω συντάχθηκε το παρόν και υπογράφεται από τα συμβαλλόμενα μέρη.

**ΟΙ ΣΥΜΒΑΛΛΟΜΕΝΟΙ**